Diari Oficial de la Generalitat Valenciana


Sumari del DOGV 5874, del 20-10-2008 (2008/12138)

RESOLUCIÓ de 14 d'octubre de 2008, del Rectorat de la Universitat Jaume I, per la qual es convoca una oferta pública per a la selecció de personal docent i investigador d'aquest organisme, amb contracte laboral temporal per obra o servei.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5874

Data del DOGV
:   20-10-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/12906


Data del document
:   14-10-2008

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * professió de la informàtica
    * personal docent
    * personal d'investigació
    * universitat

RESOLUCIÓ de 14 d'octubre de 2008, del Rectorat de la Universitat Jaume I, per la qual es convoca una oferta pública per a la selecció de personal docent i investigador d'aquest organisme, amb contracte laboral temporal per obra o servei. [2008/12915]  
Aquest Rectorat de la Universitat Jaume I, fent ús de les competències que li confereix la legislació vigent, convoca una oferta pública de personal docent i investigador d'acord amb les següents bases:  
1) Denominació del lloc de treball: personal docent i investigador.  
2) Retribució íntegra mensual  
La retribució íntegra mensual, inclosa la part proporcional de les pagues extres, serà de 1.836,55 euros en concepte de sou base.  
3) Objecte i període  
Substitució de personal amb una ajuda per a estades de mobilitat a l'estranger de joves doctors del programa José Castillejo.   
La duració prevista d'aquest contracte serà de 10 mesos. En tot cas, la duració del contracte estarà vinculada a la duració de l'estada i la disponibilitat pressupostària.  
S'estableix un període de prova de 4 mesos.  
4) Jornada de treball: A temps complet (37,5 hores setmanals).  
5) Requisits dels aspirants  
- Ser espanyol/a o nacional d'un Estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat constitutiu de la Comunitat Europea.  
- Tindre complits setze anys.  
- Estar en possessió del títol d'Enginyer en Informàtica. En el cas de titulacions obtingudes a l'estranger cal estar en possessió de la credencial que acredite l'homologació d'aquestes.  
- No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
- No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, al seu Estat, l'accés a la funció pública.  
Aquests requisits hauran de posseir-se al dia de la finalització del termini de presentació de sol·licituds, i mantenir-se fins al moment de la signatura del contracte de treball.  
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'advertira inexactitud o falsedat en les sol·licituds o en la documentació aportada pel personal aspirant, aquesta es considerarà defecte irreparable i es resoldrà amb la seua exclusió en el procediment.  
6) Mèrits preferents  
1. Teoria d'autòmats i llenguatges formals.   
7) Sistema selectiu de la plaça  
Per part de la comissió encarregada de resoldre aquesta selecció, es valoraran els currículums dels aspirants d'acord amb el barem que figura en l'Annex II. La comissió podrà, si ho considera oportú, realitzar una prova i/o entrevistar els aspirants. En el supòsit de fer la prova, aquesta serà eliminatòria i podrà ser teòrica i/o pràctica; es puntuarà de 0 a 75 punts i caldrà obtenir un mínim de 37,5 punts per a superar-la.  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
La comissió avaluadora podrà declarar desert el procediment de selecció en cas que valorats els mèrits i, si escau, realitzada la prova i l'entrevista, el perfil dels candidats no s'ajuste, en la seua totalitat, a les necessitats del projecte.  
8) Comissió avaluadora  
La comissió avaluadora tindrà l'estructura que figura en l'annex III d'aquesta convocatòria.  
Els membres de la Comissió hauran d'abstindre's d'intervindre quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El president podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com els que puguen produir-se dels casos no previstos.  
El procediment d'actuació de la comissió s'ajustarà en tot moment al que estableix la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per a qualsevol aclariment sobre la convocatòria, les persones interessades podran dirigir-se al professor José Manuel Badía Contelles (telèfon 471646276 i 747348169, correu electrònic: xbiei@dbu.cpu.ir).  
9) Presentació d'instàncies  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'hauran de presentar al Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 10 dies naturals a partir del dia següent a la seua publicació en el Diari Oficial de la Comunitat Valenciana.  
A la sol·licitud s'afegirà la següent documentació:  
a) Una fotocòpia del DNI.  
b) Currículum, amb els mèrits justificats documentalment.  
En l'apartat «Codi» de la sol·licitud haurà de figurar el número: 11449.  
Les instàncies presentades a les oficines de correus hauran de complir amb el procediment establert en l'article 205.3 del Reglament dels Serveis de Correus: Les instàncies es presentaran en sobre obert perquè l'empleat estampe el segell de dates en la part superior esquerra de les mateixes, havent de figurar amb claredat el nom de l'oficina i la data.  
No serà necessària la compulsa dels documents que se presenten fotocopiats, en serà prou amb la declaració jurada de la persona interessada sobre l'autenticitat dels mateixos, així com les dades que figuren en la instància, sense perjudici que en qualsevol moment la Comissió o la Universitat puga requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre Estat amb què tinguen l'esmentat vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a les seues expenses o està al seu càrrec.  
10) Llista d'admesos i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregat de jutjar-lo.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, que es troba a la segona planta de l'Edifici de Rectorat i Serveis centrals, Campus del Riu Sec de la Universitat Jaume I, i en la següent adreça d'internet: http://www.uji.es/CA/serveis/rec-hum/  
11) Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.  
Castelló de la Plana, 14 d'octubre de 2008.- El rector: Francisco Toledo Lobo.  
ANNEX I  
Instància  
DADES PERSONALS  
Primer cognom:   
Segon cognom:   
Nom:   
Data de naixement:   
DNI:   
Telèfon:   
Adreça i codi postal:   
Localitat/comarca o província:   
CODI:   
SOL·LICITE l'admissió en el procés selectiu per a cobrir una plaça temporal de..., convocat per Resolució de data..., publicat en el Diari Oficial de la Comunitat Valenciana número...  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.  
La persona interessada,  
Castelló de la Plana, ... d... de 200...  
RECTORAT DE LA UNIVERSITAT JAUME I  
Les vostres dades personals quedaran incloses en el fitxer automatitzat de la Universitat Jaume I, que es compromet a no fer-ne un ús distint d'aquell per al qual han estat demanades, d'acord amb la Llei orgànica 15/1999 de protecció de les dades. Podeu exercir, per escrit, els drets d'accés, rectificació, cancel·lació i, si escau, d'oposició, davant del Servei de Recursos Humans d'aquesta Universitat.  
ANNEX II  
Barem  
(S'aplicarà el coeficient corrector segons el perfil de la plaça a tots els apartats excepte E, F i G)  
A) EXPEDIENT (fins 25)   
Expedient acadèmic: nota mitjana \* 5/4 (màxim 5)  
Estudis de tercer cicle (màxim 5)  
curs doctorat crèdits \* 4 / 32 (màx. 4)  
màster oficial previ doctorat crèdits \* 4 / 60 (màx. 4)   
DEA o suficiència inv. 1  
Altres títols (màxim 5)  
màster de duració > 300 hores 1 \* cada 300 h.  
diplomatura científica 1  
llicenciatura científica 2  
cursos postgr. duració > 100 h. 0.2 \* cada 100 h.  
no es considera altre títol universitari el primer cicle d'una carrera superior (dipl.+lic., ing.tèc.+ing.sup.)  
Títol de doctor: 10  
B) BEQUES FPI I ESTADES EN ALTRES CENTRES (fins 20)  
 màxim  
beques col·laboració / iniciació investig. 1.5 \* any 3  
beques FPI o homologades 3 \* any 12  
beques postdoctorals 5 \* any 10  
estades finançades en altres centres d'investigació 3 \* any 6  
estades no finançades en altres centres d'investigació 1 \* any 2  
C) INVESTIGACIÓ (fins 30)  
per cada ... internacional nacional  
llibre 5 2.5  
articles revista (\*) 3 1.5  
capítol de llibre(excepte actes) 2 1  
comunicació congrés amb actes 1.5 0.75  
comun. congrés sense actes, pòster 0.75 0.1  
IP projectes 2 \* any 1 \* any  
participació en projectes 1 \* any 0.5 \* any  
seminaris i cursos impartits 1 0.5  
revisor 0.5 \* article 0.25 \* article  
Organització de congressos 1 0.5  
(\*) No es consideraran els articles publicats en les series LNxx i aquells que apareguen en revistes que siguen la publicació íntegra de les actes d'un congres i no apareguen en el SCI.  
D) DOCÈNCIA UNIVERSITARIA (fins 10)  
(inclou la valoració de la qualitat de la ensenyança de la Universitat de què prové)  
afí a la plaça inform. no afí a la plaça no informàt.  
nºcrèdits / 8 nºcrèdits / 12 nºcrèdits / 120  
per cada ... afí no afí  
llibre 1 0.1  
public. en congrés 0.25 0  
director proj. USE 0.75  
cursos USE 0.4 \* any  
tutor o participant novell 0.4 \* any  
enquestes docència (rd. >=4 sobre 5) 0.25 \* assig. i any   
coordinador estades/projectes 0.5 \* any  
E) VALENCIÀ (fins 5) (amb acreditació oficial)  
oral 1   
elemental 2   
mitjà 4  
superior 5  
F) LLENGUES D'INTERÈS CIENTIFIC (fins 5) (amb acreditació oficial)  
E.O.I. anglès 1 \* any  
Equivalències:  
G) ALTRES MÈRITS (fins 5)  
 màxim  
professional en informàtica 0.5 \* any 2  
beques afins 0.5 \* any 2  
premis acadèmics 1 1  
treball en acadèmies (afí) 0.25 \* any 1  
cursos afins rebuts 0.1 \* any 1  
CAP 1   
altres idiomes (\*) 0.25 \* any E.O.I. 2  
(\*) Idiomes diferents del castellà valencià i anglès amb acreditació oficial. Equivalències:  
- Batxillerat (o equivalent) cursat en eixe idioma equivaldrà a 3 anys de E.O.I.  
- Estudis superiors cursats en eixe idioma equivaldrà a 5 anys de E.O.I.  
ANNEX III  
Comissió avaluadora titular  
President/a: vicerectora d'Investigació, o persona en qui delegue.  
4 vocals en representació de la Universitat Jaume I.  
Secretari/ària: el cap del Servei de Recursos Humans o persona en qui delegue, que actuarà amb veu però sense vot.  
Comissió avaluadora suplent: la mateixa estructura.